b'\n_START_ARTICLE_\nGraham Gouldman\n_START_SECTION_\n1960\'erne\n_START_PARAGRAPH_\nGraham Gouldman startede sin musikalske karriere i 1963. Og han skrev mange hits, dog var de fleste af dem til bands han ikke selv var medlem af. Eksempelvis Look Through Any Window og is\xc3\xa6r No Milk Today. Han dannede s\xc3\xa5 i midten af 60\'erne sit eget band The Mockingbirds, der ikke opn\xc3\xa5ede den store ber\xc3\xb8mmelse, men det var da en begyndelse, kan man sige. I 1968 kom han ind i The Mindbenders for en kort periode. Efter Mindbenders\' splittelse udsendte han sit f\xc3\xb8rste ud af tre albums: The Graham Gouldman Thing.\n_START_SECTION_\n1970\'erne: 10cc\n_START_PARAGRAPH_\nI 1972 kom han med i Hotlegs, bl.a. sammen med Eric Stewart, hans "kollega" fra Mindbenders-perioden. Bandet skiftede straks navn fra "Hotlegs" og til "10cc", der ogs\xc3\xa5 fik fat i en pladekontrakt med Jonathan King. 10cc udsendte sit f\xc3\xb8rste album 10cc. 10cc\'s ber\xc3\xb8mmelse steg, og gennembruddet kom i 1974 med albummet Sheet Music, der \xc3\xa5ret efter blev suppleret af The Original Soundtrack, der indeholdt 10cc\'s st\xc3\xb8rste hit nogensinde: I\'m Not in Love. Forholdet mellem medlemmerne var dog ikke s\xc3\xa5 solidt som f\xc3\xb8r, og i 1976 udsendte de det, der vil blive kaldt det bedste 10cc-album nogensinde, How Dare You, men ogs\xc3\xa5 det sidste med Lol Creme og Kevin Godley. Der kom en h\xc3\xa5ndfuld nye medlemmer til 10cc, der fors\xc3\xb8gte at starte forfra med albummet Deceptive Bends, der da ogs\xc3\xa5 blev et fremragende comeback, og nu er et meget solgt album. Debutconcerten i Hammersmith Odeon blev en succes. Bloody Tourists var det n\xc3\xa6ste succesfulde album, men ogs\xc3\xa5 det sidste, der virkelig f\xc3\xa6ngede. Det sidste af 3 nr. 1-hits i England og USA, kom med p\xc3\xa5 albummet, og hed Dreadlock Holiday.\n_START_SECTION_\n1980\'erne: 10cc og Wax\n_START_PARAGRAPH_\nGouldman begyndte 80\'erne med i 1980 at udsendte sit andet album Animalymphics. 10cc udsendte tre albums i begyndelsen af 80\'erne, det sidste blev Windows In The Jungle, med mindre popul\xc3\xa6re singler som Feel The Love. I 1982 optr\xc3\xa5dte 10cc p\xc3\xa5 Wembley! En af de sidste 10cc-koncerter fra den periode blev den korte visit i Regal Theatre i Hitchin , der blev vist i TV i slutningen af august, det \xc3\xa5r. 10cc splittedes senere samme \xc3\xa5r. Ca. 3 \xc3\xa5r efter splittet med 10cc dannede Graham Gouldman en popduo sammen med Andrew Gold, der ogs\xc3\xa5 var med i 10cc. Duoen hed Wax, der med albummet fra 1987 American English udsendte det popul\xc3\xa6re hit Building A Bridge To Your Heart.\n_START_SECTION_\n1990\'erne\n_START_PARAGRAPH_\nI 1992 genforenedes 10cc med albummet Meanwhile, med bl.a. Woman In Love og Welcome To Paradise, der blev et str\xc3\xa5lende album. 3 \xc3\xa5r efter udkom Mirror Mirror-albummet, der blev en kommerciel fejltagelse. Samme \xc3\xa5r splittedes 10cc for pt. sidste gang, og det vil nok vise sig at v\xc3\xa6re definitivt.\n_START_SECTION_\nEfterf\xc3\xb8lgende periode\n_START_PARAGRAPH_\nI 2002 udsendte Graham Gouldman albummet And Another Thing, der blev det tredje og pt. sidste album fra hans side. I 2004 dannede han Graham Gouldman And Friends og turnerer nu stadigv\xc3\xa6k rundt under det navn sammen med nogle tidligere medlemmer af 10cc.'